Die wêreld in foto’s – 30 Mei 2017 | Maroela Media
Die wêreld in foto’s – 30 Mei 2017
ŉ Gesin in Islamabad geniet die koel water wat ŉ stroom bied tydens ŉ hittegolf wat Pakistan dié week getref het. ŉ Rekord temperatuur van 53 °C is in die dorpie Turbat aangeteken. Foto: BK Bangash, AP
ŉ Siriese meisie pluk ŉ Damaskus-roos in ŉ dorpie genaamd, al-Marah. Die verbouing van dié beroemde roos het die afgelope ses jaar gekwyn in dié oorloggeteisterde land, maar nou lyk die toekoms vir dié plante in die Qalamoun-streek weer rooskleurig. Foto: Ammar Safarjalani, Xinhua
Besoekers aan Shishi neem Dinsdag deel aan waterpret tydens die draakbootfees in China se Fujian-provinsie. Foto: Song Weiwei, Xinhua
Branderplankryers geniet ŉ mensgemaakte golf in München, Duitsland. Foto: Matthias Schrader, AP
Liu Huiying help met die jaarlikse rysoes in Wuzhishan in China se Hainan-provinsie. Foto: Shen Hong, Xinhua
Kragtige ontploffing ruk Kaboel, minstens 50 dood
Woods vas nadat hy ‘onder die invloed’ bestuur